"நிலபுலம் பார்ப்பது தொழில் அல்லவா? உங்களுக்கு அது ஒரு தொழிலாகத் தெரியவில்லையா?" "மெய்தான். வேறு வேலை-?" "வேண்டா என்று இருக்கிறேன். இதுவே போதும்." "காந்தீயம்." "ஆமாம். விருப்பமில்லையானால் மனிதம் என்று சொல்லுங்கள்." அவர் பழையபடியே இருந்தார். முகம் மட்டும் சிறிது கறுத்திருந்தது. சென்னையில் இருந்தபோது வெயில் படாமல் இருந்தவர், இப்போது காட்டிலும் மேட்டிலும் வெயிலில் திரிவதால் இப்படி நிறம் மாறியிருக்க வேண்டும் என்று எண்ணினேன். "எங்கே வந்தீர்கள்? யாரையாவது கல்லூரியில் சேர்த்திருக்கிறீர்களா?" என்றேன்.  "உங்களிடம்தான் வந்தேன்." "என்ன? சொல்லுங்கள்."